Tänapäeval domineeriva tõenduspõhise meditsiini kaanonite kohaselt tuleneb aktsepteeritud arvamus hoolikalt kavandatud ja elluviidud meditsiinilistest teadusuuringutest, mis praktika otstarbel on fikseeritud haigusi käsitlevates diagnoosimise ja ravimise juhendites. Need juhendid moodustavad tänapäeval selle, mida meditsiinis on juba sajandeid peetud arstikunsti reegliteks (ld lege artis). Nende põhjal on hinnatud arstliku tegevuse kvaliteeti ning selle järgimisel vastutusest vabanemist, kui haigus ikkagi selle kõrvaldamise meditsiinilistest võimalustest kangemaks osutus.